29.2.2012 Den Europæiske Unions Tidende L 57/43 RÅDETS AFGØRELSE af 14. december 2011 om undertegnelse på Unionens vegne og om midlertidig anvendelse af aftalen i form af brevveksling mellem Den Europæiske Union og regeringen for Den Russiske Føderation om bevarelsen af de tilsagn om handel med tjenesteydelser, der er indeholdt i den nuværende partnerskabs- og samarbejdsaftale mellem EU og Rusland (2012/107/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artike]l 207, stk. 4, første afsnit, sammenholdt med artikel 218, stk. 5, under henvisning til forslag fra Europa-Kommissionen, og ud fra følgende betragtninger: (1) — Ibetragtning af den økonomiske betydning for Unionen af adgangen for de europæiske udbydere af tjenestey- delser til Den Russiske Føderations marked har Kommis- sionen forhandlet med Den Russiske Føderation om omfattende tilsagn fra sidstnævnte for så vidt angår handel med tjenesteydelser. (2) — Disse tilsagn, som vil indgå i protokollen om Den Russiske Føderations tiltrædelse af Verdenshandelsorgani- sationen (WTO), sikrer ikke det samme niveau med hensyn til markedsadgang som defineret i de gældende tilsagn fra Den Russiske Føderation til Unionen i henhold til partnerskabs- og samarbejdsaftalen mellem De Euro- pæiske Fællesskaber og deres medlemsstater på den ene side og Den Russiske Føderation på den anden side af 24. juni 1994 (»PSA). (3) — For at kunne bevare tilsagnene i henhold til PSA er det nødvendigt at fastholde dem i en bindende international aftale mellem Den Russiske Føderations regering og Den Europæiske Union. (4) — Kommissionen har i forbindelse med forhandlingerne om Den Russiske Føderations tiltrædelse af WTO på Den Europæiske Unions vegne forhandlet om en aftale i form af brevveksling mellem Den Europæiske Union og Den Russiske Føderations regering om bevarelsen af de tilsagn om handel med tjenesteydelser, der er indeholdt i den nuværende partnerskabs- og samarbejdsaftale mellem EU og Rusland (»aftalen«). (5) — Aftalen bør undertegnes. (6) — I betragtning af behovet for at sikre, at Den Russiske Føderations tilsagn i henhold til PSA fortsat vil gælde fra datoen for Den Russiske Føderations tiltrædelse af WTO, bør aftalen anvendes midlertidigt fra nævnte dato indtil afslutningen af procedurerne for dens indgå- else — VEDTAGET DENNE AFGØRELSE: Artikel 1 Der gives herved på Unionens vegne bemyndigelse til underteg- nelse af aftalen i form af brevveksling mellem Den Europæiske Union og Den Russiske Føderations regering om bevarelsen af de tilsagn om handel med tjenesteydelser, der er indeholdt i den nuværende partnerskabs- og samarbejdsaftale mellem EU og Rusland, på Unionens vegne, med forbehold af indgåelse af nævnte aftale. Teksten til aftalen er knyttet til denne afgørelse. Artikel 2 Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne. Artikel 3 Denne aftale anvendes i overensstemmelse med dens bestem- melser midlertidigt fra datoen for Den Russiske Føderations tiltrædelse af WTO indtil afslutningen af procedurerne for dens indgåelse ()). Artikel 4 Denne afgørelse træder i kraft på dagen for vedtagelsen. Udfærdiget i Geneve, den 14. december 2011. På Rådets vegne M. NOGAJ Formand (?) Den dato, fra hvilken aftalen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.